15. ΚΑΝΟΝΙΣΤΙΚΟΝ ΔΙΑΤΑΓΜΑ της 29 Φεβρ./13 Μαρτ. 1944 Περί εκτελέσεως του Ν. 705 της 7 Οκτ. 1943 «περί τροποποιήσεως και συμπληρώσεως του Ν.ΓΧΠ΄ περί της Ιατροδικαστικής υπηρεσίας κλπ.». Έχοντες υπ’ όψει 1)το άρθρ. 10 του Ν. 705/1943 «περί τροποποιήσεως και συμπληρώσεως του Ν.ΓΧΠ΄ περί της Ιατροδικαστικής υπηρεσίας κλπ.», 2)τον Ν. 963/1943 περί συμπληρώσεως του υπ’ αριθ. 705 Νόμου κλπ., και 3)την από 20 Ιαν. ε.ε. γνώμην του Συμβουλίου Επικρατείας. Προτάσει του επί της Δικαιοσύνης Υπουργού, απεφασίσαμεν και διατάσσομεν. Άρθρ.1.-Εκάστη των ιατροδικαστικών υπηρεσιών Αθηνών και Πειραιώς αποτελεί ιδίαν αρχήν, εξαρτωμένην απ’ ευθείας εκ του Υπουργείου Δικαιοσύνης, έχουσα ιδίαν εκάστη σφραγίδα. Σελ. 301 6.Γ.β.11-15 Ιατροδικαστές ΚΕΦΑΛΑΙΟΝ Α΄ Αρμοδιότης Ιατροδικαστικής Υπηρεσίας  «Άρθρ.2.-1.Εις την αρμοδιότητα της Ιατροδικαστικής υπηρεσίας υπάγεται η εκτέλε σις των παρά των Εισαγγελικών και ανακριτικών αρχών ως και των ποινικών δικαστηρίων παραγγελλομένων ιατροδικαστικών πράξεων, συμπεριλαμβανομένων και των ψυχιατρικών πραγματογνωμοσυνών. 2.Η ιατροδικαστική υπηρεσία εκτελεί ωσαύτως πραγματογνωμοσύνας ιατροδικαστικής φύσεως, κατά τας διατάξεις του άρθρ. 14 του Ν. 705/1943, προς διευκόλυνσιν του έργου της πολιτικής δικαιοσύνης, εφ’ όσον ήθελον αύται ανατεθή αρμοδίως εις την Υπηρεσίαν ταύτην, ως και την ψυχιατρικήν εξέτασιν των κοινωνικώς επικινδύνων ατόμων επί τω τέλει της εισαγωγής αυτών εις ανάλογα ιδρύματα. 3.Αι δικαστικαί ή άλλαι αρχαί δέον όπως διαβιβάζωσι τα έγγραφα και τας εντολάς αυτών προς την αρμοδίαν ιατροδικαστικήν υπηρεσίαν. 4.Οι ιατροδικασταί κατά παραγγελίαν του Υπουργού της Δικαιοσύνης εξετάζουσι και γνωμοδοτούσιν αν συντρέχη περίπτωσις χορηγήσεως αναρρωτικής αδείας εις δικαστικούς εν γένει υπαλλήλους και υπαλλήλους της Κεντρικής Υπηρεσίας του Υπουργείου Δικαιοσύνης ως και περί παντός ζητήματος σχέσιν έχοντος με την υγιεινήν κατάστασιν των άνω υπαλλήλων. ΚΕΦΑΛΑΙΟΝ Β΄ Προσόντα διορισμού ιατροδικαστών Άρθρ.11.-1.Ο Προϊστάμενος της Ιατροδικαστικής υπηρεσίας, πλην των καθηκόντων αυτου  ως  ιατροδικαστού,   προΐσταται  γενικώς Σελ. 303 Ιατροδικαστές 6.Γ .β.15 του τε επιστημονικού και βοηθητικού προσωπικού, εποπτεύει, ελέγχει και επιμελείται τα της ταχείας και επακριβούς εκτελέσεως των εντολών και των πραγματογνωμοσυνών και πάσης άλλης εν γένει εξετάσεως ή εργασίας εν τη υπηρεσία. 2.Ο Προϊστάμενος κατανέμει μεταξύ αυτού και των άλλων ιατροδικαστών την τρέχουσαν εργασίαν και την εκτέλεσιν των παρά των δικαστικών αρχών παραγγελλομένων πραγματογνωμοσυνών, δυνάμενος εν περιπτώσει ανάγκης να αναθέτη την εκτέλεσιν πραγματογνωμοσύνης εις πλείονας ιατροδικαστάς οίτινες υποχρεούνται όπως συνεργάζωνται προς τούτο. Εν περιπτώσει διαφωνίας ή οσάκις ήθελε ζητήση τούτο εις των συνεργασθέντων ιατροδικαστών καταχωρίζεται εν τη εκθέσει κεχωρισμένως η γνώμη αυτού. 3.Εις εξαιρετικάς περιπτώσεις και προκειμένης της επιλύσεως δυσκόλων και εξαιρετικής σοβαρότητος ζητημάτων, υποχρεούται ο προϊστάμενος της Ιατροδικαστικής υπηρεσίας να επιζητήση την γνώμην ιατροδικαστικού Συμβουλίου αποτελουμένου εκ του Καθηγητού της Ιατροδικαστικής και ετέρων Καθηγητών του Πανεπιστημίου ειδικών προς το προς επίλυσιν ζήτημα. Εις το Συμβούλιον τούτο δύνανται να λάβωσι μέρος και πάντες ή τινες των ιατροδικαστών καθώς και ο κατά το άρθρ. 9 του Ν. 705 ψυχίατρος. 4.Ο Προϊστάμενος της υπηρεσίας μεριμνά ωσαύτως δια την ακριβή τήρησιν των υπό του εσωτερικού κανονισμού προβλεπομένων βιβλίων, υπογράφει πάντα τα έγγραφα και μεριμνά δια την καταχώρησιν των οικείων αρχείων, των υπό των Ιατροδικαστών υποβαλλομένων εκθέσεων, κατά τα ειδικώτερον υπό του εσωτερικού κανονισμού ορισθησόμενα, αντίγραφον των οποίων διαβιβάζει εις την παραγγείλασαν πραγματογνωμοσύνην αρχήν. Τα αντίγραφα των εκθέσεων εκδίδονται πάντοτε δακτυλογραφημένα. 5.Τον Προϊστάμενον εκάστης ιατροδικαστικής υπηρεσίας απόντα ή κωλυόμενον αναπληροί ο κατά βαθμόν ανώτερος Ιατροδικαστής και μεταξύ ισοβάθμων ο αρχαιότερος. Άρθρ.12.-1.Οι Ιατροδικασταί εκτελούσι μετά της δεούσης επιμελείας τας ανατεθειμένας αυτοίς εντολάς και υποβάλλουσι τας υπ’ αυτών συντασσομένας εκθέσεις προς τον Προϊστάμενον της Ιατροδικαστικής υπηρεσίας εντός της ταχθείσης προθεσμίας ή του απολύτως αναγκαίου προς διεξαγωγήν της πραγματογνωμοσύνης χρόνου και συμφώνως προς τας διατάξεις του προηγουμένου άρθρ. 11. Σελ. 304 2.Οι ιατροδικασταί οφείλουσι όπως εκτελώσιν αυτοπροσώπως τας ανατιθεμένας αυταίς ιατροδικαστικάς υπηρεσίας αποτελεί δε ιδία βαρύ πειθαρχικόν παράπτωμα ή μη αυτοπρόσωπος διεξαγωγή των νεκροτομιών υπό του εντεταλμένου προς τούτο Ιατροδικαστού. 3.Υποχρεούνται να παρευρίσκωνται εν τω γραφείω ή τοις εργαστηρίοις καθ’ απάσας τας εργασίμους ώρας, υφισταμένης δε ανάγκης υποχρεούνται όπως παραμένωσιν εν τη υπηρεσία ή καλούμενοι να προσέρχωνται δι’ εκτέλεσιν επειγούσης υπηρεσίας εκτός ή πέραν των εργασίμων ωρών. Άρθρ.3.-Υπαρχούσης κενής θέσεως Ιατροδικαστικού ο Υπουργός της Δικαιοσύνης δημοσιεύει δια του ημερησίου τύπου εις δύο κατά συνέχειαν ημέρας σχετικήν πρόσκλησιν προς υποβολήν αιτήσεων μετά των σχετικών δικαιολογητικών των επιθυμούντων τον διορισμόν, τάσσων προς τούτο προθεσμία τουλάχιστον μηνιαίαν. Εν τη αιτήσει δέον να επισυνάπτονται τα εξής δικαιολογητικά: α)Πτυχίον Ιατρικής Σχολής ημετέρου ή ξένου Πανεπιστημίου εν πρωτοτύπω ή κεκυρωμένω αντιγράφω. β)Ενδεικτικόν ειδικότητος ιατροδικαστού. γ)Πιστοποιητικόν ασκήσεως επί πενταετίαν του ιατρού επαγγέλματος. δ)Αντίγραφον ληξιαρχικής πράξεως γεννήσεως, εφ’ όσον υπάρχει τοιαύτη ή πιστοποιητικόν μητρώου αρρένων. Σελ. 302 ε)Πιστοποιητικόν περί της Ποινικής καταστάσεως. ς)Πιστοποιητικόν του στρατολογικού γραφείου ότι εξεπλήρωσε τας στρατιωτικάς υποχρεώσεις ή ότι νομίμως απηλλάγη ή ότι δεν υπέχει τοιαύτας. ζ)Πιστοποιητικόν τριμελούς Επιτροπής εξ ιατρών Δημοσίων Υπαλλήλων, οριζομένων υπό του Υπουργού της Δικαιοσύνης περί της υγιεινής καταστάσεως αυτών. Αι σχετικαί αιτήσεις υποβάλλονται προς το Υπουργείον Δικαιοσύνης (Δ/θυνσιν Δ/σεως Δ/σύνης) μετά των ανωτέρω δικαιολογητικών καθώς και τα τυχόν περί της ειδικότητος εργασιών και απασχολήσεων ή άλλων επιστημονικών εργασιών αυτών, πιστοποιητικά. Τας αιτήσεις μετά ερωτήματος διαβιβάζει ο Υπουργός της Δικαιοσύνης προς το Συμβούλιον Ιατροδικαστικής υπηρεσίας ίνα εκφέρει την κατά νόμον γνώμην του. Άρθρ.4.-1.Ο διορισμός ανακοινούται δι’ εγγράφου του Υπουργείου της Δικαιοσύνης κοινοποιουμένου εις τον διοριζόμενον, καλούμενον όπως ομόση τον νενομισμένον όρκον της υπηρεσίας και αναλάβη τα καθήκοντα αυτού εντός προθεσμίας ουχί ελάσσονος των 20 ημερών ουδέ μείζονος των 40 ημερών. 2.Ο όρκος των ιατροδικαστών δίδεται ενώπιον του Υπουργού της Δικαιοσύνης, δύναται όμως να δοθή και ενώπιον οιουδήποτε δικαστηρίου οριζομένου υπό του Υπουργού της Δικαιοσύνης. 3.Ο μη εμφανισθείς προς ορκωμοσίαν εντός της ανωτέρω προθεσμίας θεωρείται ως μη αποδεχθείς τον διορισμόν, όστις και ανακαλείται εν τη περιπτώσει ταύτη. Αναδιορισμός Άρθρ.5.-Αναδιορισμός ιατροδικαστού εις ην πρότερον κατείχε θέσιν επιτρέπεται εντός πενταετίας αφ’ ης απεχώρησεν της υπηρεσίας εφ’ όσον κέκτηνται τα κατά τον ισχύοντα νόμον προσόντα διορισμού εις ην θέσιν αναδιορίζεται. Δια τον αναδιορισμόν απαιτείται σύμφωνος γνώμη του Συμβουλίου Ιατροδικαστικής υπηρεσίας, κρίνοντος επί τη βάσει του ατομικού φακέλλου του προϋπηρετήσαντος. 6.Γ .β.15 Ιατροδικαστές Κωλύματα διορισμού και αναδιορισμού Άρθρ.6.-Δεν δύναται να διορισθή ουδέ ν’ αναδιορισθή ιατροδικαστής: α)Ο μη κεκτημένος την Ελληνικήν Ιθαγένειαν. β)Ο στερηθείς των πολιτικών του δικαιωμάτων εφ’ όσον χρόνον διαρκεί η στέρησις αύτη. γ)Ο καταδικασθείς εις εγκληματικήν ποινήν ή δι’ αδικήματα προβλεπόμενα εν τοις άρθρ. 22 και 24 του Ποινικού Νόμου εις οιανδήποτε ποινήν. δ)Ο μη αρτιμελής ή ο μη δυνάμενος εκ της καταστάσεως της υγείας του να ασκή τα καθήκοντα του ιατροδικαστού. Η περί πλήρους υγείας και αρτιμελείας εξέτασις και πιστοποιήσεως τούτων γίνεται υπό τριμελούς επιτροπής εξ ιατρών καθηγητών ή υφηγητών της Ιατρικής Σχολής του Πανεπιστημίου Αθηνών ή ιατρών δημοσίων υπαλλήλων οριζομένων υπό του Υπουργού της Δικαιοσύνης. Ως τρίτον μέλος δύναται να διορισθή ο προϊστάμενος της Ιατροδικαστικής Υπηρεσίας Αθηνών. ε)Ο μη εκπληρώσας τας στρατιωτικάς αυτού υποχρεώσεις, εφ’ όσον υπέχει τοιαύτας. ς)Ο έχων ηλικίαν κατωτέραν των τριάκοντα ετών και μείζονα των τεσσαράκοντα πέντε ετών. ΚΕΦΑΛΑΙΟΝ Γ΄ Προσόντα διορισμού βοηθητικού προσωπικού Άρθρ.7.-Αι περί προσόντων διορισμού, προαγωγής, απονομής ανωτέρου βαθμού και μισθού, κωλυμάτων διορισμού ως και πάσαι αι λοιπαί διατάξεις αι διέπουσαι το προσωπικόν της Κεντρικής Υπηρεσίας του Υπουργείου Δικαιοσύνης έχουν ανάλογον εφαρμογήν και επί των ομοιοβάθμων υπαλλήλων του βοηθητικού προσωπικού της Ιατροδικαστικής υπηρεσίας. ΚΕΦΑΛΑΙΟΝ Δ΄ Πειθαρχικαί παραβάσεις και πειθαρχικαί ποιναί Άρθρ.8.-1.Πάσα παράβασις ή υπέρβασις καθήκοντος των ιατροδικαστών και του προσωπικού της Ιατροδικαστικής υπηρεσίας, άρνησις υπηρεσίας, ραθυμία ή κουφότης περί την εκτέλεσιν των καθηκόντων των, αυθαίρετος απουσία ή απρεπής και ανάρμοστος συμπεριφορά, διαγωγή ασυμβίβαστος προς τα καθήκοντά των κατά την υπαλληλικήν των ιδιότητα, παράβασις της περί την υπηρεσίαν επιβαλλομένης εχεμυθίας, αποτελεί πειθαρχικόν αδίκημα και συνεπάγεται αναλόγως της βαρύτητος αυτού τας υπό του παρόντος προβλεπομένας ποινάς. 2.Αι πειθαρχικαί ποιναί αι επιβαλλόμεναι εις τους ιατροδικαστάς και το λοιπόν προσωπικόν της Ιατροδικαστικής υπηρεσίας είναι οι εξής: α)επίπληξις, β) πρόστιμον μέχρι μισθού ενός μηνός, και γ) προσωρινή παύσις από τριών ημερών μέχρι τριών μηνών. 3.Τας πειθαρχικάς ποινάς επιβάλλει ο Υπουργός της Δικαιοσύνης μετά προηγουμένην πρόσκλησιν εις έγγραφον εκτός ωρισμένης προθεσμίας απολογίαν του εγκαλουμένου υποχρεουμένου ν’ απαντήση εντός της τασσομένης προθεσμίας. Η πειθαρχική ποινή παύσεως επιβάλλεται κατόπιν βεβαιώσεως του πειθαρχικού αδικήματος δια διοικητικής ανακρίσεως ενεργουμένης υπό τινος των μελών του Συμβουλίου της Ιατροδικαστικής υπηρεσίας ή άλλου ανωτέρου υπαλλήλου της Κεντρικής Υπηρεσίας του Υπουργείου Δικαιοσύνης ή ανωτέρου δικαστικού. Δια το βοηθητικόν προσωπικόν η τοιαύτη ανάκρισις δύναται να ενεργηθή και υπό του προϊσταμένου της Ιατροδικαστικής υπηρεσίας ή άλλου τινός υπαλλήλου αυτής οριζομένου υπό του Υπουργού της Δικαιοσύνης. 4.Εις το βοηθητικόν προσωπικόν ο Υπουργός της Δικαιοσύνης και ο προϊστάμενος της ιατροδικαστικής υπηρεσίας δικαιούται όπως επιβάλλωσι άνευ γνώμης του Συμβουλίου την ποινήν της επιπλήξεως, ο δε Υπουργός προσέτι και την ποινήν του προστίμου μέχρι μισθού 10 ημερών. ΚΕΦΑΛΑΙΟΝ Ε΄ Διαδικασία απολύσεως λόγω νόσου Άρθρ.9.-Δια την κατά το άρθρ. 9 του Ν. 705 απόλυσιν των Ιατροδικαστών και του προσωπικού της Ιατροδικαστικής υπηρεσίας ένεκα ανικανότητος σωματικής ή πνευματικής, εφαρμόζονται αναλόγως τα δια τους υπαλλήλους της Κεντρικής Υπηρεσίας του Υπουργείου της Δικαιοσύνης ισχύοντα. Έκπτωσις Άρθρ.10.-Εκπίπτουσιν αυτοδικαίως της υπηρεσίας και άνευ άλλης διατυπώσεως αι ιατροδικασταί και το λοιπόν προσωπικόν της ιατροδικαστικής υπηρεσίας, άμα τη αμετακλήτω καταδίκη εις ποινήν στερητικήν της προσωπικής ελευθερίας ανωτέραν των τριών μηνών ή επί πλημμελήματι κλοπής, υπεξαιρέσεως, απάτης, απιστίας, δωροδοκίας, καταπιέσεως, πλαστογραφίας, ψευδορκίας, αφορώντος τα ήθη και παραβάσεις καθήκοντος. Περί τούτου δημοσιεύεται αμελλητί υπό του Υπουργείου της Δικαιοσύνης περίληψις της αποφάσεως εν τη Εφημερίδι της Κυβερνήσεως. ΚΕΦΑΛΑΙΟΝ ΣΤ΄ Καθήκοντα Προϊσταμένου, ιατροδικαστών και  Βοηθητικού Προσωπικού 